《魏府君挽词》
宋代·林季仲

霜露长悲陟岵人，见翁强健却酸辛。
家徒四壁知无恨，掌有双珠未是贫。
老去米盐浑不问，病来药石强相亲。
归从先垄平生志，松下应逢月色新。

作者简介：林季仲[约公元一一三八年前后在世]字懿成，自号芦山老人，永嘉人。生卒年均不详，约宋高宗绍兴八年前后在世。喜为诗，语佳而意新。宣和中进士。高宗时，赵鼎荐为台官，累迁吏部郎。秦桧主和议，季仲引句践事争之，大忤桧，辽罢去。后官太常少卿，知婺州。以直秘阁奉嗣。季仲著有竹轩杂著十五卷，今存六卷，《四库总目》传于世。